**OPIS POSLOVA I PODACI O PLAĆI ZA RADNO MJESTO PROČELNIKA UPRAVNOG ODJELA ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI GRADA IVANIĆ-GRADA**

OPIS POSLOVA:

Upravlja Odjelom, planira, organizira i koordinira obavljanje poslova Odjela, rukovodi službenicima i namještenicima u skladu sa zakonom i drugim propisima.

Nadzire obavljanje pravnih, stručnih, administrativnih i pomoćno-tehničkih poslova unutar Odjela. Osigurava obavljanje stručnih poslova za potrebe Gradskoga vijeća i Gradonačelnika. Nadzire usklađenost akata sa zakonom, Statutom i drugim propisima.

Vodi upravni postupak i rješava u upravnim stvarima.

Vodi evidenciju prisutnosti i korištenja godišnjih odmora službenika i namještenika upravnih odjela Grada te osigurava i potiče kontinuirano stručno osposobljavanje službenika upravnih odjela Grada.

Uređuje i brine o objavi Službenoga glasnika Grada Ivanić-Grada.

Obavlja i druge poslove po nalogu Gradonačelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen, i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 3,90 (sukladno Odluci o koeficijentima za obračun plaće službenika i namještenika, Službeni glasnik Grada Ivanić-Grada, broj 02/13 i 05/14) i osnovice za obračun plaće u iznosu od 4.052,41 kn / 537,85 eura[[1]](#footnote-1) (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/19) uvećano za 0,5 % za svaku navršenu godinu radnoga staža.

1. Fiksni tečaj konverzije: 7,53450 kuna [↑](#footnote-ref-1)